W niedziela we północno – wschodnij Australii wypod z glazjów cug, kery wiózł 200 tysiyncy litrów kwasu siarkowego. Na razie żodyn niy wiy, czamu sie tyn cug obulył. Wiadomo yno, że trzech kolejorzy je rannych. Terozki na 2 km od miejsca wypadku zrychtowali strefa zagrożynio bezpieczyństwa i żodyn tam nie śmi chodzić, coby mu sie nic nie stało. Szpecjalisty sprawdzajom terozki, czy tyn kwas kaj nie wykidoł. Fest źle im sie robi, bo na tym terynie niydowno tela padało, że była powódź i terozki ciynżko im sie tam drałuje w tej ciaprace.
We wypadku obulyło sie aż 25 wagonów. No szczyńsci ni ma tam nikaj dookoła żodnego zbiornika ze wodom. Trza dać pozór i pamiyntać, że kwas siarkowy to je blank wielki pieroństwo. Jak sie to trefi z wodom, to moge być z tego pożar.
aku/iła
szl_Latn szl_Latn jav_Latn